ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण की नवीनतम जानकारी
देश भर में 19.5 लाख से अधिक स्वास्थ्य कर्मियों को टीके लगाए गए
टीकाकरण मुहिम के 10वें दिन शाम 7.10 बजे तक 3,34,679 लाभार्थियों को टीके लगाए गए
देशव्यापी कोविड-19 टीकाकरण कार्यक्रम को दसवें दिन सफलतापूर्वक विभिन्न राज्यों और केन्द्र शसित प्रदेशों में आयोजित किया गया।
आज कोविड-19 के रोधी टीका लगवाने वाले स्वास्थ्य कर्मियों की कुल संख्या 19.5 लाख हो गई है। अंतरिम रिपोर्ट के अनुसार,  19,50,183 लाभार्थियों को 35,785 सत्रों के माध्यम से टीका लगाया गया।
देशभर में कोविड-19 टीकाकरण के दसवें दिन आज शाम 7.10 बजे तक 7,171 सत्रों के माध्यम 3,34,679 लाभार्थियों को टीके लगाए गए। आज की अंतिम रिपोर्ट देर रात तक पूरी हो जाएगी।
|
|
क्रम संख्या
|
|
राज्य/केंद्र शासित प्रदेश
|
|
टीका लगवाने वाले लाभार्थी
|
|
1.
|
|
अंडमान और निकोबार द्वीप समूह
|
|
2369
|
|
2.
|
|
आंध्र प्रदेश
|
|
1,55,453
|
|
3.
|
|
अरुणाचल प्रदेश
|
|
7,307
|
|
4.
|
|
असम
|
|
19,837
|
|
5.
|
|
बिहार
|
|
88,200
|
|
6.
|
|
चंडीगढ़
|
|
1928
|
|
7.
|
|
छत्तीसगढ़
|
|
40,022
|
|
8.
|
|
दादरा एवं नगर हवेली
|
|
345
|
|
9.
|
|
दमन और दीव
|
|
320
|
|
10.
|
|
दिल्ली
|
|
33,219
|
|
11.
|
|
गोवा
|
|
1796
|
|
12.
|
|
गुजरात
|
|
91,110
|
|
13.
|
|
हरियाणा
|
|
1,05,419
|
|
14.
|
|
हिमाचल प्रदेश
|
|
13,544
|
|
15.
|
|
जम्मू एवं कश्मीर
|
|
16,173
|
|
16.
|
|
झारखंड
|
|
18,422
|
|
17.
|
|
कर्नाटक
|
|
2,30,119
|
|
18.
|
|
केरल
|
|
71,976
|
|
19.
|
|
लद्दाख
|
|
670
|
|
20.
|
|
लक्षद्वीप
|
|
676
|
|
21.
|
|
मध्य प्रदेश
|
|
56,586
|
|
22.
|
|
महाराष्ट्र
|
|
1,35,609
|
|
23.
|
|
मणिपुर
|
|
2485
|
|
24.
|
|
मेघालय
|
|
2748
|
|
25.
|
|
मिजोरम
|
|
4852
|
|
26.
|
|
नगालैंड
|
|
3,675
|
|
27.
|
|
ओडिशा
|
|
1,77,090
|
|
28.
|
|
पुदुचेरी
|
|
1813
|
|
29.
|
|
पंजाब
|
|
39,414
|
|
30.
|
|
राजस्थान
|
|
1,19,161
|
|
31.
|
|
सिक्कम
|
|
1047
|
|
32.
|
|
तमिलनाडु
|
|
68,916
|
|
33.
|
|
तेलंगाना
|
|
1,17,978
|
|
34.
|
|
त्रिपुरा
|
|
19,698
|
|
35.
|
|
उत्तर प्रदेश
|
|
1,23,761
|
|
36.
|
|
उत्तराखंड
|
|
14,546
|
|
37.
|
|
पश्चिम बंगाल
|
|
1,21,615
|
|
38.
|
|
विविध
|
|
40,284
|
|
39.
|
|
कुल
|
|
19,50,183
टीकाकरण अभियान के दसवें दिन शाम 7.10 बजे तक टीकाकरण के बाद 348 लोगों पर प्रतिकूल प्रभाव दर्ज किया गया।
रेल मंत्रालय
महाराष्ट्र और उत्तर प्रदेश के लिए क्रमशः विशाखापट्टनम और बोकारो से लिक्विड मेडिकल ऑक्सीजन  लेकर जाने के लिए ऑक्सीजन एक्सप्रेस तैयार हुई
लखनऊ से वाराणसी तक की 270 किमी की दूरी 62.35 किमी प्रति घंटे की गति से 4 घंटे 20 मिनट में तय करने के लिए एक ग्रीन कॉरिडोर तैयार किया गया था
ऑक्सीजन एक्सप्रेस की तेज आपूर्ति में ग्रीन कॉरिडोर से सहायत मिल रही है
भारतीय रेल कोविड-19 के खिलाफ अपनी लड़ाई के तहत ऑक्सीजन एक्सप्रेस का संचालन कर रही है।
लिक्विड मेडिकल ऑक्सीजन  टैंकरों के साथ पहली ऑक्सीजन एक्सप्रेस आज रात से विशाखापट्टनम से मुंबई के लिए अपनी पहली यात्रा शुरू करने जा रही है। विशाखापट्टनम पर एलएमओ से भरे टैंकरों की भारतीय रेल की रो-रो सेवा के माध्यम से भेजा जा रहा है।
एक अन्य ऑक्सीजन एक्सप्रेस ने उत्तर प्रदेश में मेडिकल ऑक्सीजन की जरूरत पूरी करने के लिए वाराणसी के रास्ते लखनऊ से बोकारो के लिए अपनी यात्रा शुरू कर दी है। ट्रेन की यात्रा के लिए लखनऊ से वाराणसी के बीच एक ग्रीन कॉरिडोर तैयार किया गया था। ट्रेन ने 270 किलोमीटर की दूरी 62.35 किमी प्रति घंटा की औसत गति के साथ 4 घंटे 20 मिनट में तय की थी।
ट्रेनों के माध्यम से ऑक्सीजन की ढुलाई लंबी दूरियों पर सड़क परिवहन की तुलना में तेज है। ट्रेनें एक दिन में 24 घंटे तक चल सकती हैं, लेकिन ट्रक के चालकों को आराम आदि की जरूरत होती है।
यह खुशी की बात हो सकती है कि टैंकरों की लोडिंग/ अनलोडिंग को आसान बनाने के लिए एक रैम्प की जरूरत होती है। कुछ स्थानों पर रोड ओवर ब्रिज्स  और ओवरहेड इक्विपमेंट  की ऊंचाई की सीमाओं के कारण, रोड टैंकर का 3320 मिमी ऊंचाई वाला टी 1618 मॉडल 1290 मिमी ऊंचे फ्लैट वैगनों पर रखे जाने के लिए व्यवहार्य पाया गया था।
रेलवे ने बीते साल लॉकडाउन के दौरान भी आवश्यक वस्तुओं की ढुलाई की और आपूर्ति श्रृंखला को बना रखा तथा आपात स्थिति में राष्ट्र की सेवा जारी रखी।
सामाजिक न्याय एवं अधिकारिता मंत्रालय
सामाजिक न्याय एवं अधिकारिता मंत्रालय ने हितधारकों के साथ संवाद-सत्र का आयोजन किया
सामाजिक न्याय एवं अधिकारिता मंत्रालय ने दो सितंबर, 2022 को डॉ. अम्बेडकर अंतर्राष्ट्रीय केंद्र  में नशा मुक्त भारत अभियान, ट्रांसजेंडर व्यक्तियों के कल्याण, दिव्यांगजनों और वरिष्ठ नागरिकों के कल्याण के लिये काम करने वाले सभी हितधारकों के साथ एक संवाद-सत्र का आयोजन किया। समस्त हितधारकों के साथ संवाद-सत्र “मोदी@20, ड्रीम्स मीट डिलेवरी” नामक पुस्तक पर आधारित थी, जिसके जरिये समाज में सामाजिक न्याय हासिल करने के लिये विराट अंतर्दृष्टि मिलती है। इस संवाद-सत्र की अध्यक्षता सामाजिक न्याय एवं अधिकारिता मंत्री डॉ. वीरेन्द्र कुमार ने की। सत्र के मुख्य अतिथि श्रम और रोजगार तथा पर्यावरण, वन एवं जलवायु मंत्री श्री भूपेन्द्र यादव थे। इस अवसर पर सामाजिक न्याय एवं अधिकारिता मंत्रालय के अपर सचिव श्री सुरेन्द्र सिंह ने सभी गणमान्यों और प्रतिभागियों का स्वागत किया।
प्रमुख वक्ताओं में ट्रांसजेंडर व्यक्तियो की राष्ट्रीय परिषद की सदस्य ट्रांसजेंडर समुदाय की रेशमा, दिव्यांगता क्षेत्र में उद्यमी श्री जय सिंह चौहान, नशा मुक्त भारत अभियान के क्षेत्र के प्रमुख समाजसेवी श्री संदीप परमार और डीआईसीसी के अध्यक्ष श्री रवि नारा शामिल थे। इन सभी ने अपनी सफलता की दास्तान बताई और विभागीय योजनाओं को चलाने तथा उनके नतीजों के बारे में जानकारी दी। ट्रांसजेंडर समुदाय की रेशमा ने बताया कि प्रधानमंत्री श्री नरेन्द्र मोदी के शासन के दौरान उनके समुदाय के लिये अधिनियम बनाया गया और उसे लागू किया गया। इस अधिनियम के जरिये देश में ट्रांसजेंडर समुदाय को न्याय मिला।
मुख्य अतिथि रोजगार तथा पर्यावरण, वन एवं जलवायु मंत्री श्री भूपेन्द्र यादव ने “मोदी@20, ड्रीम्स मीट डिलेवरी” के बारे में बताया। सामाजिक न्याय एवं अधिकारिता मंत्री डॉ. वीरेन्द्र कुमार ने अपने मंत्रालय द्वारा चलाई जा रही सभी योजनाओं की सफलता की दास्तान सुनाई।
उक्त पुस्तक का उल्लेख करते हुये बताया गया कि श्री नरेन्द्र मोदी 2001 में गुजरात के मुख्यमंत्री बने थे। उसके बाद से वे आने वाले सभी चुनावों में अपराजेय रहे और इस तरह राज्य की सबसे लंबे समय तक सेवा करने वाले मुख्यमंत्री बने। गुजरात में श्री नरेन्द्र मोदी की भारी सफलता ने उन्हें आगे चलकर देश का लोकप्रिय प्रधानमंत्री बनाया। उन्होंने 2014 में शानदार विजय प्राप्त की और 2019 में पहले से अधिक मतों से दोबारा चुने गये। इससे पता चलता है कि उनके विचार और कर्म में कोई अंतर नहीं है। श्री मोदी के विचार, नीतियां और योजनाओं का कारगर तरीके से क्रियान्वयन देश को उज्ज्वल मार्ग पर ले जायेगा तथा देश विश्व अर्थव्यवस्था में शिखर पर पहुंचेगा। इस तरह देश के अरबों लोगों का जीवन संवर जायेगा। डीएआईसी में मोदी@20 बुक-स्टॉल की भी व्यवस्था की गई थी। सामाजिक न्याय एवं अधिकारिता मंत्रालय के संयुक्त सचिव श्री राजेश यादव ने धन्यवाद ज्ञापन प्रस्तुत किया।
भाषण के लिये यहां क्लिक करें
नीति आयोग
प्रधानमंत्री ने "आर्थिक नीति – भविष्य की योजना" विषय पर अर्थशास्त्रियों और विशेषज्ञों के साथ बातचीत की
विभिन्न समूहों ने प्रमुख आर्थिक विषयों पर प्रस्तुति दी
प्रधानमंत्री श्री नरेंद्र मोदी ने आज “आर्थिक नीति – भविष्य की योजना” विषय पर नीति आयोग द्वारा आयोजित 40 से अधिक अर्थशास्त्रियों और अन्य विशेषज्ञों के साथ एक संवादमूलक सत्र में भाग लिया।
सत्र के दौरान, प्रतिभागियों ने पांच विशिष्ट समूहों में वृहद अर्थव्यवस्था और रोजगार, कृषि और जल संसाधन, निर्यात, शिक्षा और स्वास्थ्य के विषयों पर अपने विचार साझा किए।
प्रधानमंत्री ने अपने संबोधन में, विभिन्न प्रतिभागियों को अर्थव्यवस्था के विभिन्न पहलुओं पर उनके सुझावों और टिप्पणियों के लिए उन्हें धन्यवाद दिया।
इस बैठक में केंद्रीय मंत्री श्री पीयूष गोयल और श्री राव इंद्रजीत सिंह ने भी भाग लिया। बैठक में नीति आयोग के उपाध्यक्ष श्री राजीव कुमार और केंद्र सरकार तथा नीति आयोग के वरिष्ठ अधिकारी भी उपस्थित थे।
स्वास्थ्य एवं परिवार कल्याण मंत्रालय
डॉ. मनसुख मांडविया आयुष्मान भारत- पीएमजेएवाई के 4 साल और आयुष्मान भारत डिजिटल मिशन के 1 साल पूरे होने पर ‘आरोग्य मंथन- 2022’ समारोह का उद्घाटन करेंगे
डॉ. मनसुख मांडविया पूरे देश के पीएम- जेएवाईलाभार्थियों के साथ भी बातचीत करेंगे
केंद्रीय स्वास्थ्य और परिवार कल्याण मंत्री डॉ. मनसुख मांडविया आयुष्मान भारत प्रधानमंत्री-जन आरोग्य योजना  के चार साल पूरे होने और आयुष्मान भारत डिजिटल मिशन  की कार्यान्वयन की पहली वर्षगांठ का उत्सव मनाने के लिए 25 सितंबर, 2022 को "आरोग्य मंथन 2022" का उद्घाटन करेंगे। वहीं, इलेक्ट्रॉनिक्स और सूचना प्रौद्योगिकी मंत्री श्री अश्विनी वैष्णव, स्वास्थ्य और परिवार कल्याण राज्य मंत्री डॉ. भारती प्रवीण पवार और नीति आयोग के सदस्य  डॉ. वी के पॉल इस कार्यक्रम की गरिमा बढ़ाएंगे। इसके अलावा राज्यों/केंद्रशासित प्रदेशों के वरिष्ठ सरकारी अधिकारी भी उपस्थित रहेंगे। इस दो दिवसीय कार्यक्रम में अकादमिक क्षेत्र, थिंक-टैंक, उद्योग और मीडिया के प्रतिनिधियों के साथ-साथ स्वास्थ्य क्षेत्र के वैश्विक व राष्ट्रीय विशेषज्ञों की सक्रिय भागीदारी रहेगी।
केंद्रीय स्वास्थ्य मंत्री 23 सितंबर, 2022 को पूरे देश के एबी-पीएमजेएवाई के लाभार्थियों के साथ बातचीत करके समारोह की शुरुआत करेंगे।
एबी-पीएमजेएवाई 23 सितंबर, 2022 को अपने कार्यान्वयन के चार साल पूरे करेगा। वहीं, आयुष्मान भारत डिजिटल मिशन  27 सितंबर 2022 को अपनी पहली वर्षगांठ मनाएगा। इस योजना को लागू करने वाले सभी राज्यों में 15 से 30 सितंबर, 2022 तक एबी-पीएमजेएवाई की वर्षगांठ को मनाने के लिए 'आयुष्मान पखवाड़ा' के रूप में पखवाड़े का उत्सव पहले से ही चल रहा है। ‘आयुष्मान पखवाड़ा’ के तहत एबी- पीएमजेएवाई में हिस्सा लेने वाले 33 राज्य और केंद्रशासित प्रदेश योजना के लाभार्थियों के लिए आयुष्मान कार्ड बनाने को लेकर जागरूकता कार्यक्रम, स्वास्थ्य जांच शिविर और जन अभियान आयोजित कर रहे हैं।
एक डिजी हेल्थ प्रदर्शनी में सार्वजनिक और निजी क्षेत्र के नवप्रवर्तक अपने अभिनव डिजिटल स्वास्थ्य समाधान को प्रदर्शित करेंगे।
इस दो दिवसीय कार्यक्रम में कुल बारह सत्र होंगे, जिसमें एजेंडे की एक विस्तृत सूची शामिल होगी। पहले दिन भारत में सार्वभौमिक स्वास्थ्य कवरेज, डिजिटल स्वास्थ्य में अंतर-परिचालनीयता को बढ़ावा देना, पीएम- जेएवाई की दक्षता को बढ़ाना, डिजिटल हेल्थ को अपनाना, साक्ष्य सूचित पीएम-जेएवाई निर्णय के लिए स्वास्थ्य तकनीक आकलन और डिजिटल स्वास्थ्य से संबंधित गोपनीयता व सुरक्षा संबंधित मुद्दों पर सत्र होंगे। वहीं, दूसरे दिन के सत्रों में एबीडीएम को लागू करने वाले राज्यों की ओर से सर्वश्रेष्ठ अभ्यास, भारत में डिजिटल स्वास्थ्य बीमा, राज्यों द्वारा पीएम- जेएवाई सर्वश्रेष्ठ अभ्यास, डिजिटल स्वास्थ्य में अंतरराष्ट्रीय सर्वश्रेष्ठ अभ्यास, पहुंच सुनिश्चित करना, पीएम- जेएवाई के माध्यम से स्वास्थ्य सेवा में वहनीयता व गुणवत्ता और भारत में डिजिटल स्वास्थ्य के लिए आगे की राह शामिल हैं।
राष्ट्रीय स्वास्थ्य प्राधिकरण  एबी पीएम-जेएवाई के तहत सर्वश्रेष्ठ प्रदर्शन करने वाले राज्यों, पीएमएएम  व सरकारी अस्पतालों और एबीडीएम के तहत सर्वश्रेष्ठ प्रदर्शन करने वाले राज्य/केंद्रशासित प्रदेशों, जिले, निजी व सरकारी स्वास्थ्य सुविधाएं और डिजिटल स्वास्थ्य समाधान को सम्मानित करने के लिए आयुष्मान उत्कृष्ट पुरस्कार- 2022  भी प्रदान करेगा। इसके अलावा समारोह में एबीडीएम हैकथॉन सीरीज राउंड 1 के विजेताओं को भी सम्मानित किया जाएगा।
प्रधानमंत्री कार्यालय
प्रधानमंत्री ने लोगों से अपने घरों में जैविक खेती करने को कहा
प्रधानमंत्री श्री नरेन्द्र मोदी ने लोगों से अपने घरों में जैविक खेती करने को कहा है। वह राज्यसभा सांसद संगीता यादव मौर्य के एक ट्वीट का जवाब दे रहे थे, जिसमें राज्यसभा सांसद छत पर उगाई जाने वाली सब्जियों की विभिन्न किस्मों को दिखा रही थीं।
प्रधानमंत्री ने ट्वीट किया;
“बहुत बढ़िया! प्रकृति के साथ जुड़ाव भी और स्वस्थ खानपान भी... बाकी लोग भी इसे अपने घर में आजमा सकते हैं।”
वाणिज्य एवं उद्योग मंत्रालय
श्री पीयूष गोयल और ऑस्ट्रेलिया के व्यापार एवं पर्यटन मंत्री महामहिम डॉन फैरेल ने भारत-ऑस्ट्रेलिया आर्थिक सहयोग और व्यापार समझौता  पर चर्चा की
दोनों पक्षों ने इंड-ऑस ईसीटीए के अनुसमर्थन में हुई प्रगति की सराहना की
ऑस्ट्रेलिया के मंत्री ने इंड-ऑस ईसीटीए को जल्द ही अनुमोदित करने की बात की
संयुक्त मंत्रिस्तरीय आयोग  की बैठक अगले वर्ष की शुरुआत में होने की संभावना
केंद्रीय वाणिज्य और उद्योग मंत्री श्री पीयूष गोयल ने ऑस्ट्रलिया सरकार के व्यापार एवं पर्यटन मंत्री महामहिम डॉन फैरेल के साथ एक वर्चुअल बैठक की जिसमें उन्होंने कहा कि इंड-ऑस ईसीटीए का शीघ्र कार्यान्वयन दोनों देशों के लिए सर्वोत्तम है। बैठक का आयोजन भारत-ऑस्ट्रेलिया आर्थिक सहयोग और व्यापार समझौता  के अनुसमर्थन की स्थिति, इसके शीघ्र कार्यान्वयन तथा एक व्यापक इंड-ऑस ईसीटीए के लिए आगे के मार्ग पर विचार-विमर्श करने के लिए किया गया।
बैठक के दौरान दोनों देशों के प्रतिनिधिमंडलों ने 22 अप्रैल, 2022 को हस्ताक्षरित इंड-ऑस ईसीटीए के अनुसमर्थन में हुई प्रगति की समीक्षा की और उसकी सराहना की।
ऑस्ट्रेलिया के मंत्री ने कहा कि दोहरे कराधान से बचाव समझौता  से संबंधित मुद्दों का समाधन करने के लिए इंड-ऑस ईसीटीए के साथ-साथ ऑस्ट्रेलिया की संसद में ऑस्ट्रेलिया के घरेलू विनियमन में संशोधन प्रस्तुत किए गए थे और ऑस्ट्रेलिया की संसद में संधि पर संयुक्त स्थायी समिति द्वारा अपनी रिपोर्ट प्रस्तुत करने के तुरंत बाद इसकी पुष्टि होने की संभावना है। उन्होंने कहा कि समझौते के अनुसमर्थन से संबंधित प्रक्रियाएं आने वाले सप्ताहों में पूरी कर ली जाएगी।
दोनों पक्षों ने 2 अप्रैल, 2022 को हस्ताक्षरित इंड-ऑस ईसीटीए के अंतर्गत व्यापक इंडएयूएस ईसीटीए के लिए चर्चा शुरू करने के महत्व को स्वीकार किया।
वे अगले वर्ष की शुरुआत में वार्षिक संयुक्त मंत्रिस्तरीय आयोग  की बैठक आयोजित करने पर सहमत हुए। इस बीच, दोनों पक्षों के विशेषज्ञ पहले दौर की चर्चा करेंगे, जिसमें संयुक्त मंत्रिस्तरीय आयोग की बैठक के लिए एक रोडमैप तैयार किया जाएगा।
प्रतिनिधिमंडलों ने कहा कि दोनों देश बहुलवादी संसदीय लोकतंत्रों के पारस्परिक मूल्यों, आर्थिक रणनीतिक संबंधों का विस्तार और दोनों देशों के नागरिकों के बीच लंबे समय से चले आ रहे संबंधों पर आधारित एक विशेष साझेदारी साझा करते हैं।
इस बैठक की समाप्ति दोनों पक्षों द्वारा व्यापार और निवेश में प्राप्त अवसरों की खोज करते हुए अपने आर्थिक संबंधों को फिर से परिभाषित करने की आवश्यकता को स्वीकार करने के साथ हुई।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 94 करोड़ के नजदीक पहुंचा
पिछले 24 घंटों में टीके की 79.12 लाख से अधिक खुराकें लगाई गईं
स्वस्थ होने की वर्तमान दर 97.98 प्रतिशत है, जो मार्च 2020 के बाद उच्चतम है
पिछले 24 घंटों में 19,740 दैनिक नये मामले दर्ज हुए
भारत में सक्रिय मामलों की कुल संख्या  है, जो इस समय कुल मामलों का 0.70 प्रतिशत है
साप्ताहिक पॉजिटिविटी दर  पिछले 106 दिनों से तीन प्रतिशत से नीचे बनी हुई है
पिछले 24 घंटों के दौरान टीके की 79,12,202 खुराकें लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 94 करोड़  के नजदीक पहुंच गया। इसे 91,40,316 सत्रों के जरिये पूरा किया गया।
आज प्रातः सात बजे तक प्राप्त रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,74,846
|
|
दूसरी खुराक
|
|
89,95,831
|
|
अग्रिम पंक्ति के कर्मी
|
|
पहली खुराक
|
|
1,83,57,931
|
|
दूसरी खुराक
|
|
1,52,78,433
|
|
18-44 वर्ष आयु वर्ग
|
|
पहली खुराक
|
|
37,98,90,830
|
|
दूसरी खुराक
|
|
9,81,36,153
|
|
45-59 वर्ष आयु वर्ग
|
|
पहली खुराक
|
|
16,43,35,949
|
|
दूसरी खुराक
|
|
8,17,98,092
|
|
60 वर्ष से अधिक
|
|
पहली खुराक
|
|
10,38,78,387
|
|
दूसरी खुराक
|
|
5,88,68,871
|
|
योग
|
|
93,99,15,323
पिछले 24 घंटों में 23,070 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,32,48,291 है।
परिणामस्वरूप भारत में कोविड से स्वस्थ होने की वर्तमान दर इस समय 97.98 प्रतिशत है, जो मार्च 2020 के बाद से उच्चतम दर है।
लगातार 104 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 19,740 दैनिक नये मामले दर्ज किये गये।
इस समय सक्रिय मामलों की संख्या 2,36,643 है, जो 206 में दिनों में न्यूनतम हैं। सक्रिय मामले देश के कुल पॉजिटिव मामलों का इस समय 0.70 प्रतिशत हैं।
देश में जांच क्षमता को लगातार बढ़ाया जा रहा है, इसके तहत देश में पिछले 24 घंटों के दौरान कुल 12,69,291 जांच की गईं। भारत ने अब तक 58.13 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.62 प्रतिशत है, जो पिछले 106 दिनों में 3 प्रतिशत से नीचे कायम है। दैनिक पॉजिटिविटी दर 1.56 प्रतिशत है। वह भी पिछले 40 दिनों से तीन प्रतिशत से नीचे और 123 दिनों से लगातार पांच प्रतिशत से कम पर बनी हुई है।
सूचना और प्रसारण मंत्रालय
डॉ. लोगनाथन मुरुगन ने सूचना एवं प्रसारण राज्य मंत्री के रूप में कार्यभार संभाला
डॉ. लोगनाथन मुरुगन ने आज सूचना एवं प्रसारण मंत्री श्री अनुराग ठाकुर की उपस्थिति में सूचना एवं प्रसारण राज्य मंत्री के रूप में कार्यभार ग्रहण किया।
इस अवसर पर मीडिया से बातचीत करते हुए, डॉ. मुरुगन ने प्रधानमंत्री श्री नरेन्द्र मोदी को उन्हें सूचना और प्रसारण राज्य मंत्री के रूप में सेवा करने का अवसर देने के लिए धन्यवाद दिया। उन्होंने कहा कि वह अपने कर्तव्यों का निर्वहन पूरी ईमानदारी से करेंगे। राज्य मंत्री ने प्रधानमंत्री को अपने मंत्रिमंडल में तमिलनाडु के लोगों का पर्याप्त प्रतिनिधित्व देने के लिए भी धन्यवाद दिया।
एमजी/एएम/एमकेएस/डीसी
(Visitor Counter : 832
प्रधानमंत्री कार्यालय
प्रधानमंत्री ने हरियाणा के लोगों को राज्य के स्थापना दिवस पर बधाई दी
प्रधानमंत्री श्री नरेन्द्र मोदी ने हरियाणा के स्थापना दिवस पर राज्य के निवासियों को बधाई दी है।
एक ट्वीट में प्रधानमंत्री ने कहा हैः
"हरियाणावासियों को राज्य के स्थापना दिवस की ढेरों बधाई। मेरी कामना है कि परंपरा और संस्कृति को सहेजकर रखने वाला यह राज्य विकास के नित नए मानदंड गढ़ता रहे।"
एमजी/एएम/एकेपी
(
रक्षा मंत्रालय
रियर एडमिरल अतुल आनंद, वीएसएम ने महाराष्ट्र नौसेना क्षेत्र के फ्लैग ऑफिसर कमांडिंग  के रूप में कार्यभार संभाला
रियर एडमिरल अतुल आनंद, वीएसएम ने दिनांक 22 फरवरी 2021 कोमहाराष्ट्र नौसेना क्षेत्र की कमान संभालने वाले फ्लैग ऑफिसर कमांडिंग कापदभार संभाला है। औपचारिक रूप से यह समारोह आईएनएस कुंजली में आयोजित कियागया जहां रियर एडमिरल अतुल आनंद को एक औपचारिक परेड में गार्ड ऑफ ऑनर दियागया। रियर एडमिरल अतुल आनंद को भारतीय नौसेना की कार्यकारी शाखा मेंदिनांक 1 जनवरी 1988 को कमीशन प्रदान किया गया था।
वह नेशनल डिफेंस एकेडमी, खड़कवासला, डिफेंस सर्विसेज कमांडएंड स्टाफ कॉलेज, मीरपुर, बांग्लादेश और नेशनल डिफेंस कॉलेज, नई दिल्ली केपूर्व छात्र रहे हैं। उन्होंने अमेरिका के हवाई स्थित एशिया पैसिफिक सेंटरफॉर सिक्योरिटी स्टडीज में प्रतिष्ठित एडवांस सिक्योरिटी कोऑपरेशन कोर्समें भी भाग लिया है। उनकी शैक्षणिक योग्यता में एमफिल, एमएससी , मास्टर्स इन डिफेंस स्टडीज और बीएससी की डिग्रीशामिल है।
विशिष्ट सेवा मेडल पाने वाले एडमिरल अतुल आनंद ने अपनेनौसैनिक कैरियर में कई प्रमुख पदभार संभाले हैं, जिनमें टारपीडो रिकवरीवेसल आईएन टीआरवी ए72 की कमान, मिसाइल बोट आईएनएस चेतक, कार्वेट आईएनएसखुकरी और विध्वंसक आईएनएस मुंबई शामिल हैं। उन्होंने भारतीय नौसेना के पोतआईएनएस शारदा, रणविजय और ज्योति के नेविगेटिंग ऑफिसर के रूप में भी काम करचुके हैं। इसके अलावा वह सी हैरियर स्क्वाड्रन आईएनएएस 300 के डायरेक्शनऑफिसर और विध्वंसक आईएनएस दिल्ली के एग्जीक्यूटिव ऑफिसर थे।
उनकी महत्वपूर्ण स्टाफ नियुक्तियों में जॉइंट डायरेक्टर, स्टाफ रिक्वायरमेंट्स, डिफेंस सर्विसेज स्टाफ कॉलेज वेलिंगटन मेंडायरेक्टिंग स्टाफ, नौसेना संचालन और नौसेना आसूचना  में डायरेक्टरहोना शामिल हैं । उन्होंने रक्षा मंत्रालय  के एकीकृत मुख्यालय मेंप्रिंसिपल डायरेक्टर नेवल ऑपरेशंस एवं प्रिंसिपल डायरेक्टर स्ट्रेटेजीकॉन्सेप्ट्स एंड ट्रांसफॉर्मेशन के रूप में भी कार्य किया है । एक फ्लैगऑफिसर के रूप में उन्होंने रक्षा मंत्रालय  के एकीकृत मुख्यालय मेंअसिस्टेंस चीफ ऑफ नेवल स्टाफ  औरराष्ट्रीय रक्षा अकादमी, खड़कवासला में डिप्टी कमांडेंट एंड चीफइंस्ट्रक्टर के रूप में भी कार्य किया है।
एमजी /एएम/ केजे
(Visitor Counter : 193
उप राष्ट्रपति सचिवालय
गुणवत्तापूर्ण शिक्षा गरीबी कम करने का सबसे प्रभावी तरीका
बच्चों को भारतीय मूल्यों की शिक्षा देने के लिए पाठ्यक्रम में बदलाव की आवश्यकता
हमें कक्षाओं को आनंदपूर्ण ज्ञान प्राप्ति केंद्रों में रूपांतरित करना चाहिए
उपराष्ट्रपति ने बेंगलूरू में सीएमआर विश्वविद्यालय कैम्पस का उद्घाटन किया
उपराष्ट्रपति श्री एम वेंकैया नायडु ने कहा है कि गुणवत्तापूर्ण शिक्षा गरीबी कम करने, लैंगिक समानता प्राप्त करने और रोजगार के अवसरों का सृजन करने के लिए सबसे प्रभावी उपायों में एक है। उन्होंने कहा कि भारतीय मूल्यों की शिक्षा देने के लिए पाठ्यक्रमों में बदलाव किया जाना चाहिए तथा कक्षाओं को आनंदपूर्ण शिक्षा प्राप्ति केंद्र के रूप में परिवर्तित किया जाना चाहिए।
आज बेंगलूरू में सीएमआर विश्वविद्यालय कैम्पस का उद्घाटन करने के बाद श्री नायडु ने कहा कि पाठ्यक्रम, अवसंरचना, शिक्षण और परीक्षाओं में नई चीजों को जोड़ना चाहिए ताकि छात्र 21वीं सदी की चुनौतियों का सामना कर सकें।
उपराष्ट्रपति ने कहा कि सीएमआर जैसे शैक्षणिक संस्थानों और शिक्षकों को नवाचार पर जोर देना चाहिए तथा बच्चों में वैज्ञानिक सोच की भावना को विकसित करना चाहिए। इन प्रयासों से 21वीं सदी की समस्याओं को दूर करने में सहायता मिलेगी। जलवायु परिवर्तन के प्रभाव को कम करना, स्वच्छ ऊर्जा, जल संरक्षण, भूखमरी, अपशिष्ट प्रबंधन आदि नई सदी की चुनौतियां हैं।
उपराष्ट्रपति ने कहा कि वैश्विक शिक्षा क्षेत्र में भारत का एक महत्वपूर्ण स्थान है। हमें शिक्षा की गुणवत्ता को बेहतर बनाने की जरूरत है ताकि यह विश्व की आवश्यकताओं के अनुरूप हो। उन्होंने कहा कि हमारी शिक्षा प्रणाली को बेहतर बनाने के लिए अधिक संसाधनों के निवेश की जरूरत है। इसमें प्राथमिक शिक्षा से लेकर डॉक्टरेट तक की शिक्षा व्यवस्था शामिल है।
उपराष्ट्रपति ने कहा कि मानव संसाधन में विकास के लिए निवेश की आवश्यकता है। शिक्षा व्यवस्था में बदलाव की जरूरत है ताकि भारत के जनसांख्यिकीय लाभांश का फायदा सामाजिक-आर्थिक विकास में मिल सके।
उपराष्ट्रपति ने शैक्षणिक संस्थानों और निजी क्षेत्र का आह्वाहन करते हुए कहा कि उन्हें सरकार के साथ मिलकर शिक्षा और प्रशिक्षण के ऊंचे मानदंड स्थापित करने चाहिए। उन्हें कौशल भारत, मेक इन इंडिया, स्टार्टअप इंडिया और स्टेंडअप इंडिया जैसे कार्यक्रमों की सहायता से देश के युवाओं को कौशल प्रशिक्षण प्रदान करना चाहिए और रोजगार के अवसर उपलब्ध कराने चाहिए।
श्री नायडु ने कहा कि आर्थिक प्रगति और सामाजिक समावेश के नए युग में प्रवेश के लिए नवाचार और उद्यमिता, दो प्रमुख घटक है। भारत को नवाचार और उद्यमिता के विकास के लिए बेहतर माहौल बनाने की आवश्यकता है।
उपराष्ट्रपति ने युवाओं से आग्रह किया कि उन्हें पूर्वाग्रह, अंधविश्वास और उन रूकावटों से मुक्त होना चाहिए जो हमें पीछे ले जाते है। युवाओं को जाति, लिंग, आर्थिक स्थिति और पेशे जैसी बातों से ऊपर उठना चाहिए क्योंकि ये हमें बांटती हैं। युवाओं को देश की असीमित विभिन्नताओं का आनंद लेना चाहिए।
इस अवसर पर सीएमआर विश्वविद्यालय की कुलपति डॉ.सबीता रामामूर्ति, संसद सदस्य और सीएमआर संस्थान ग्रुप के चेयरमैन श्री के.सी.रामामूर्ति व अन्य गणमान्य व्यक्ति उपस्थित थे।
स्वास्थ्य एवं परिवार कल्याण मंत्रालय
पद्म श्री एवं खेल रत्न अर्जुन पुरस्कार से सम्मानित डॉ.  दीपा मलिक नि-क्षय मित्र और क्षयरोग  मुक्त भारत अभियान की राष्ट्रीय दूत बनीं
भारत अंतर्राष्ट्रीय व्यापार मेला  2022 में स्वास्थ्य मंडप का दौरा किया तथा क्षयरोग  से बचे लोगों के साथ बातचीत की, साथ ही सभी से टीबी रोगियों का समर्थन करने के लिए नि-क्षय मित्र बनने का आग्रह किया
पद्म श्री एवं खेल रत्न अर्जुन पुरस्कार से सम्मानित भारत की पहली महिला पैरालंपिक पदक विजेता तथा भारत की पैरालंपिक समिति की अध्यक्ष, डॉ.  दीपा मलिक ने क्षयरोग  मुक्त भारत अभियान की राष्ट्रीय दूत और नि-क्षय मित्र बनकर इस अभियान को अपना समर्थन देने का संकल्प लिया है।
डॉ.  दीपा मलिक ने मार्च 2018 में माननीय प्रधानमंत्री श्री नरेन्द्र मोदी द्वारा शुरू किए गए क्षयरोग  मुक्त भारत अभियान के प्रति अपनी प्रतिबद्धता उस समय व्यक्त की, जब उन्होंने प्रगति मैदान, नई दिल्ली में चल रहे 41वें भारत अंतर्राष्ट्रीय व्यापार मेला में स्वास्थ्य और परिवार कल्याण मंत्रालय के मंडप में टीबी जागरूकता गतिविधियों में भाग लिया।
साथ ही उन्होंने भारत की माननीय राष्ट्रपति श्रीमती द्रौपदी मुर्मु जो टीबी पीड़ित रोगियों को पोषण, अतिरिक्त निदान और व्यावसायिक सहायता के तीन स्तरों पर सहायता प्रदान करने का प्रयास करती हैं, द्वारा शुरू की गई एक पहल में नि-क्षय मित्र बनकर अभियान को अपना समर्थन दिया। उन्होंने नि-क्षय मित्र के रूप में स्वयं 5 क्षय रोगियों को गोद लिया है और इस बात पर प्रकाश डालते हुए कि यदि हर कोई इस कलंक को दूर करके, जागरूकता फैलाकर और सहायता प्रदान करके अपनी क्षमता से भाग लेता है, तो भारत बहुत जल्द टीबी पर विजय प्राप्त कर लेगा, लोगों को इस योजना में नामांकन करने के लिए प्रोत्साहित किया है।
टीबी मुक्त भारत अभियान के लिए अपने समर्थन के बारे में बात करते हुए डॉ.  दीपा मलिक ने कहा, ''मुझे टीबी मुक्त भारत जन आंदोलन में एक राष्ट्रीय राजदूत के रूप में शामिल होने की खुशी है और दुर्बल करने वाले इस रोग, जिसे आसानी से रोका जा सकता है और ठीक किया जा सकता है तथा यह सुनिश्चित करने के लिए कि भारत 2025 तक टीबी मुक्त होने के अपने लक्ष्य तक पहुँच जाए, इसके बारे में बहुत आवश्यक जागरूकता बढ़ाने वाली टीमों के साथ काम करने के लिए मैं आशान्वित हूँ।''
उन्होंने क्षय रोग से मुक्त हो जाने  की अपनी कहानी को याद कियाI उन्होंने जोर देकर कहा कि उपचार अवश्य शारीरिक है, लेकिन ठीक होने का पहला कदम मानसिक कल्याण के साथ शुरू होता है, सकारात्मक मानसिकता बनाए रखने और इस स्थिति के आसपास के कलंक से ऊपर उठने पर ध्यान केंद्रित करना होता है। उन्होंने जोर देकर कहा कि हालांकि पूरी तरह से ठीक होने की यात्रा में समय लग सकता है, अतः स्वास्थ्य को समग्र रूप से देखना और इसमें शारीरिक पहलू से परे मानसिक स्वास्थ्य को भी शामिल करना महत्वपूर्ण है इस बात पर प्रकाश डालते हुए कि "स्वास्थ्य ही परम धन है", उन्होंने जन आंदोलन में भाग लेकर 2025 तक भारत को टीबी मुक्त बनाने के लिए गति प्रदान करने में अपना योगदान देने का आग्रह किया।
“मेरा दृढ़ विश्वास है कि किसी को भी अपनी उम्र, जाति, लिंग या क्षमता के कारण अपनी क्षमता को पूरा करने में पीछे नहीं रहना चाहिए। इसमें टीबी जैसी बीमारी से पीड़ित कोई भी व्यक्ति शामिल है। उन्हें कभी भी अकेला महसूस नहीं करना चाहिए और नागरिक के रूप में यह हमारा कर्तव्य है कि हम उनका समर्थन करने के लिए जो कुछ भी कर सकते हैं, करें। हमें मित्र के रूप में उनके पास पहुंचना चाहिए और उन्हें याद दिलाना चाहिए कि उनके साथ लोग हैं, यही कारण है कि मैं स्वयं निक्षय मित्र के रूप में निक्षय मित्र पहल का पूर्ण समर्थन करती हूं।''